હિંમતનગર /મોડાસા: અમદાવાદમાં પાસના કન્વિનર હાર્દિક પટેલના ખેડૂતોના દેવા માફી અને અનામતના મુદ્દે આમરણાંત ઉપવાસના સમર્થનમાં સાબરકાંઠા અને અરવલ્લીમાં પાટીદાર પ્રભાવિત ગામોમાં રામધૂમ સહિતના કાર્યક્રમો યોજાઇ રહ્યા છે. સાથે પાટીદારના ગઢ ગણાતાં બાયડમાં પ્રાંત અધિકારીને આવેદનપત્ર પાઠવી રેલી કાઢતાં 55 જેટલા કાર્યકરોની અટકાયત કરી 200 જેટલી બાઇક ડીટેઇન કર્તા પાટીદાર સમાજના યુવાનોમાં રોષ ભભૂક્યો હતો.